Izziņa par atzinumos sniegtajiem iebildumiem par Ministru kabineta noteikumu projektu

**“Grozījumi Ministru kabineta 2016. gada 5. jūlija noteikumos Nr. 447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
| 1. | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības | **Latvijas Izglītības un zinātnes darbinieku arodbiedrība (turpmāk – LIZDA):**  Rosinām 1.2. grozījumā 7.2. apakšpunktu izteikt šādā redakcijā:  “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 3 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3,5 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem.  Uzskatām, ka grozījumu projektā noteiktie koeficienti finansējumu nepalielinās tādā mērā, lai nodrošinātu iekļaujošo izglītību speciālās izglītības programmu speciālās izglītības klašu (grupās) vai iekļaujoši vispārējās izglītības iestādēs. Lai to pamatotu, IZM ir nepieciešams papildināt anotāciju ar aprēķiniem par esošo situāciju, salīdzinot ar grozījumu projekta rezultātā plānoto. Vēršam uzmanību, ka koeficienta 2 nodrošinātais finansējums izglītojamajiem speciālās izglītības programmās ar fiziskās attīstības traucējumiem, valodas traucējumiem, mācīšanās traucējumiem un garīgās veselības traucējumiem ir nepietiekams, lai nodrošinātu kvalitatīvu iekļaujošu izglītību - visu nepieciešamo atbalstu katram skolēnam ar noteiktiem attīstības traucējumiem. Koeficienta 2 piemērošana papildus dod vidēji 3 apmaksātas pedagoga darba stundas nedēļā katram izglītojamam ar speciālām vajadzībām, kas lielākoties ir nepietiekami, lai sniegtu visu nepieciešamo atbalstu ikdienas mācību procesā un apmaksātu pedagogu darbu. Kā kompromisa variants LIZDA rosinātajai koeficientu palielināšanai līdz 3 (izglītības programmas kodi: 53, 54, 55, 56, 57) un 3.5 (izglītības programmas kodi: 51, 52, 58, 56) būtu iespēja paredzēt izglītības iestādēm, kuras īsteno pirmsskolas un pamatizglītības pirmā posma programmas un kurās ir izglītojamie ar speciālajām vajadzībām, vēl papildus vienu slodzi atbalsta speciālistam. Tas dotu iespēju izglītības iestādei atbilstoši katra izglītojamā vajadzībām piesaistīt konkrētu speciālistu (speciālo pedagogu, logopēdu, psihologu vai citu speciālistu), lai nodrošinātu izglītojamiem agrīnās diagnostikas un intervences pakalpojumus, mazinātu problēmas izglītības procesā un uzlabotu izglītojamo mācību sasniegumus; | **Nav ņemts vērā.**  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā papildu finansējumu piešķiršanai izglītojamiem, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs. Vēršam uzmanību, ka šādu koeficientu noteikšana bija darba grupas ierosinājums un pēc provizoriskajiem aprēķiniem papildu tiks novirzīts pedagogu darba samaksai 2 milj. euro gadā. Lielāka koeficientu noteikšana prasīs papildu finanšu līdzekļus aptuveni 9,4 milj. gadā un to īstenošana nav iespējama esošā finansējuma ietvaros. |  | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;” |
| 2. | Noteikumu projekts | **LIZDA:**  Rosinām papildināt ar 1.11 grozījumu un izsakot to šādā redakcijā: “1., 4., 7., 10. klašu pedagogu mērķdotācijas aprēķinam piemēro koeficientu 1,5, kuru reizina ar kopējo jauno kompetencēs balstītā satura plānoto kontaktstundu skaitu.”  Ņemot vērā, ka ar 2020.gada 1.septembri 1., 4., 7., 10. klasēs sāk realizēt jauno kompetencēs balstīto mācību saturu, aktualizējam, ka pedagogiem būs jāiegulda daudz papildus darba, jo nav pietiekami mācību priekšmetu programmu paraugi. Nepieciešams izvērtēt šo pedagogu darba slodzes organizēšanu, lai ir laiks gatavoties, veidot materiālus, apgūt jauno pieeju, jo profesionāli pilnveidoties šajā jomā visiem pedagogiem vēl nav bijis pietiekami laika. | **Nav ņemts vērā.**  Kompetencēs balstītā izglītības satura ieviešanai ir nodrošināts plašs valsts atbalsts šādā apjomā. Projektā Skola2030 apgūti 12 747 004.18 EUR, 4 gadu laikā līdztekus projekta finansējumam pedagogu profesionālajai pilnveidei kompetenču pieejā izlietoti 1 177 000 Eur valsts budžeta finansējuma. Tajā skaitā mācību priekšmetu programmu un mācību līdzekļu komplektu izstrādei pirmsskolai, pamatizglītībai un vidējai izglītībai visās mācību jomās un priekšmetos. Ņemot vērā, ka jaunais mācību saturs atšķirībā no esošā paredz galvenokārt pieejas maiņu, nevis jaunu akadēmisko zināšanu apguvi, kuras visiem pedagogiem jau ir, uzsvars ir likts uz pedagogu metodisko profesionālo pilnveidi gan Skola2030 kursos, semināros un vebināros, gan VISC rīkotajos kursos. Līdz 2020.gada 1.martam Skola2030 pedagogu profesionālās pilnveides kursos un semināros piedalījušies 10340 pedagogi. Valsts izglītības satura centra organizētos kursos par kompetenču pieeju izglītībā līdz gada beigām būs apguvuši 6112 pedagogi. Papildus satura ieviešanas atbalstam ir sagatavoti 1069 mācību jomu koordinatori un 305 mācību konsultanti, tajā skaitā 92 mācību konsultanti - eksperti visās pašvaldībās. Šogad ir uzsāktas mācības 200 mācību jomu koordinatoriem un 40 mācību konsultantiem profesionālās izglītības iestādēs.  Aprēķinot mērķdotāciju pedagogu darba samaksai, sākot no 2016. gada 1.septembra tiek aprēķināts finansējums papildus pienākumu veikšanai ne mazāk kā 14,5 % apmērā, un 2019./2020.m.g. šis finansējums palielinājies līdz 16,6%, kuru iestādes vadītājs izvērtējot pedagogu ieguldījumu var izmantot pedagogu atalgojuma paaugstināšanai un papildus pienākumu atmaksai. |  | Noteikumu projekta 1.11. grozījums netiek papildināts. |
| 3. | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;” | **Latvijas Lielo pilsētu asociācija (turpmāk – LLPA):**  Ir jāpalielina noteiktie koeficienti, nodrošinot iespēju kvalitatīvi finansēt iekļaujošo izglītību:  7.2.1. koeficientu - 3  7.2.2. koeficientu – 4 | **Nav ņemts vērā.**  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā papildu finansējumu piešķiršanai izglītojamiem, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs. Vēršam uzmanību, ka šādu koeficientu noteikšana bija darba grupas ierosinājums un pēc provizoriskajiem aprēķiniem papildu tiks novirzīts pedagogu darba samaksai 2 milj. euro gadā. Lielāka koeficientu noteikšana prasīs papildu finanšu līdzekļus (pēc provizoriskajiem aprēķiniem koeficientu paaugstināšanai būtu nepieciešams 10 milj. euro) un to īstenošana nav iespējama esošā finansējuma ietvaros. |  | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;” |
| 4. | “7.4.1 skolēnu skaitam, kuri vispārējās izglītības programmas apgūst ieslodzījuma vietās, piemēro koeficientu 1,3;” | **Tieslietu ministrija (turpmāk – TM):**  Projekta par izglītības iestāžu finansēšanu 1.3. apakšpunktā tiek paredzēts papildināt izglītības iestāžu finansēšanas noteikumus ar 7.4.1 apakšpunktu, nosakot, ka izglītojamo skaitam, kuri vispārējās izglītības programmas apgūst ieslodzījuma vietās, piemēro koeficientu 1,3, kas nodrošinās nepieciešamo mērķdotāciju, lai pedagogiem nodrošinātu piemaksu 30% apmērā no darba algas. Ieslodzījuma vietu pārvalde kopā ar atsevišķu skolu, kas nodrošina ieslodzīto izglītību, ir paudusi viedokli, ka minētajā apakšpunktā ietvertais koeficients 1,3 ir pietiekams (provizoriski), lai nodrošinātu mācību procesa organizāciju (kontaktstundu norisi, konsultācijas, rakstu darbu labošanu un gatavošanos stundām), bet ir nepietiekams, lai nodrošinātu attiecīgu procentuālā atalgojuma apjomu administratīvajiem darbiniekiem (direktors, vietnieks u.c. nepieciešamais pedagoģiskais un atbalsta personāls), kas ir iesaistīts klašu darba organizācijā ieslodzījuma vietā. Direktora, vietnieku u.c. nepieciešama pedagoģiskā un atbalsta personāla atalgojums tiek finansēts no kopējā, skolai piešķirtā algas fonda, kurā ietilpst arī finansējums, kas tiek piešķirts skolai, pamatojoties uz ieslodzījuma vietā esošo izglītojamo skaitu. Līdz ar to, daļa no finansējuma, kas tiek piešķirts skolai, pamatojoties uz ieslodzījuma vietā esošo izglītojamo skaitu, tiek virzīta arī iepriekš minēto darbinieku atalgojumam. Tas nozīmē, ka koeficients 1,3 nenodrošina pilnīgu nepieciešamā finansējuma apjomu. Ņemot vērā minēto, projekta par izglītības iestāžu finansēšanu 1.3. apakšpunktā ietverto koeficientu nepieciešams palielināt. | **Nav ņemts vērā.**  Šobrīd pēc provizoriskajiem aprēķiniem papildu šāda koeficienta ieviešanai ir nepieciešams papildu finansējums - aptuveni 100 000 euro gadā, kas tiks novirzīts 7 pašvaldību izglītības iestāžu pedagogu, kuri izglītības programmas īsteno ieslodzījuma vietās darba samaksai. Finansējuma apjoms ir atkarīgs no izglītojamo skaita, jo ir finansēšanas princips “nauda seko skolēnam”. Piemērojot koeficientu 1,3 izglītojamo skaitam, papildus iegūst ne tikai pedagoģiskās likmes, bet ņemot vērā aprēķina metodiku, proporcionāli palielinās gan papildus finansējums (noteikumos Nr.447 8.3. apakšpunkts – ne mazāk kā 14,5%), gan arī finansējums administrācijai un atbalsta personālam (noteikumos Nr.447 8.4. apakšpunkts – 20,43%).  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā papildu finansējumu piešķiršanai pedagogu, kuri izglītības programmas īsteno ieslodzījuma vietās darba samaksai. |  | “7.4.1 skolēnu skaitam, kuri vispārējās izglītības programmas apgūst ieslodzījuma vietās, piemēro koeficientu 1,3;” |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2020.gada 8.jūnijs | |
|  |  | |
| Saskaņošanas dalībnieki | Finanšu ministrija, Tieslietu ministrija, Latvijas Izglītības un zinātnes darbinieku arodbiedrība, Latvijas Pašvaldību savienība, Latvijas Lielo pilsētu asociācija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Latvijas Izglītības un zinātnes darbinieku arodbiedrība, Latvijas Pašvaldību savienība, Latvijas Lielo pilsētu asociācija |
|  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | “1.1. papildināt norādi, uz kāda likuma pamata noteikumi ir izdoti, aiz skaitļa un vārda “3.2 punktu” ar skaitli un vārdiem “un 30. panta septīto daļu” | **TM:**  Projekta par izglītības iestāžu finansēšanu 1.1. apakšpunkts paredz papildināt norādi uz izglītības iestāžu finansēšanas noteikumu izdošanas tiesisko pamatu ar Vispārējās izglītības likuma 30. panta septīto daļu, kas pilnvaro Ministru kabinetu noteikt prasības to pamatizglītības programmu izstrādei, kuras kādā no mācību jomām vai daļā no jomas nosaka augstākus izglītības satura apguves plānotos rezultātus par valsts vispārējās izglītības standartā noteiktajiem vispārējās izglītības obligātā satura apguves plānotajiem rezultātiem, prasības izglītības satura apguvē sasniedzamajiem rezultātiem mācību jomā vai daļā no jomas, kā arī nosacījumus un kārtību, kādā piešķir papildu valsts budžeta finansējumu šo pamatizglītības programmu īstenošanā iesaistīto pedagogu darba samaksai. No projekta par izglītības iestāžu finansēšanu anotācijas izriet, ka ar projektu par izglītības iestāžu finansēšanu paredzēts izpildīt Ministru kabinetam doto pilnvarojumu noteikt nosacījumus un kārtību, kādā piešķir papildu valsts budžeta finansējumu šo pamatizglītības programmu īstenošanā iesaistīto pedagogu darba samaksai. Ņemot vērā to, ka izglītības iestāžu finansēšanas noteikumi neparedz papildu valsts budžeta finansējuma piešķiršanu, ko paredzēts noteikt ar projektu par izglītības iestāžu finansēšanu, vienlaikus nepieciešams papildināt izglītības iestāžu finansēšanas noteikumu 1. punktu atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punktā noteiktajam. Līdz ar to lūdzam papildināt projektu par izglītības iestāžu finansēšanu ar jaunu punktu. | **Ņemts vērā.**  Ņemot vērā, ka 1.2.apakšpunktā ir atrunāts saīsinājums, tad tiek precizēts arī 7.1 punkts šādā redakcijā:  “7.1 Ministrija piešķir papildu finansējumu to pedagogu darba samaksai, kuri iesaistīti pamatizglītības programmu ar augstākiem plānotajiem rezultātiem īstenošanā, ja izglītības iestāde […]” | “1. Noteikumi nosaka:  1.1. kārtību, kādā aprēķina un sadala valsts budžeta mērķdotāciju (turpmāk – mērķdotācija) pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu, kā arī valsts augstskolu vispārējās vidējās izglītības iestāžu pedagogu (turpmāk – pedagogi) darba samaksai;  1.2. nosacījumus un kārtību, kādā piešķir papildu valsts budžeta finansējumu pamatizglītības programmu, kas kādā no mācību jomām vai daļā no jomas nosaka augstākus izglītības satura apguves plānotos rezultātus par valsts vispārējās izglītības standartā noteiktajiem vispārējās izglītības obligātā satura apguves plānotajiem rezultātiem (turpmāk – pamatizglītības programma ar augstākiem plānotajiem rezultātiem), īstenošanā iesaistīto pedagogu darba samaksai.”” |
|  | “7.5. valsts ģimnāziju īstenotajās programmās skolēnu skaitam 10.–12. klasēs piemēro koeficientu 1,22;” | **LIZDA:**  Rosina 1.4 grozījumā 7.5. apakšpunktu izteikt šādā redakcijā:  “7.5. valsts ģimnāziju īstenotajās programmās skolēnu skaitam 7.–12. klasēs piemēro koeficientu 1,22 un visās pārējās izglītības iestādēs, kurās īsteno vidējās izglītības programmas skolēnu skaitam 10. –12. klasēs piemēro koeficientu 1,1;  Iebilstam pret papildus koeficienta 1,22 piemērošanu valsts ģimnāziju skolēnu skaitam tikai 10. – 12.klasēs un prasām piemērot šo koeficientu skolēnu skaitam 7. – 12.klasēs. Vēršam uzmanību, ka noteikumu projektā “Kritēriji un kārtība, kādā tiek piešķirts un anulēts valsts ģimnāzijas statuss”, kas tika izsludināts VSS 2020.gada 5.martā ir noteikti kritēriji, kuru izpildi var nodrošināt tikai tad, ja iesaistās visi izglītības iestādes pedagogi un izglītojamie. Saskatām pretrunu - tiek noteikti papildus kritēriji Valsts ģimnāzijas statusam, bet finansējums to īstenošanai tiek samazināts un tiek diskriminēti vienā izglītības iestādē strādājoši pedagogi. Valsts ģimnāzijas līdz šim ir veikušas metodiskā darba funkcijas reģionā ne tikai vidusskolas posmā, bet arī pamatizglītības posmā. Metodiskā darba īstenošanā iesaistījās arī ģimnāziju pamatizglītības posmā strādājoši pedagogi. LIZDA norāda, ka finansējums samazināsies Valsts ģimnāzijām reģionos, jo, piemēram, 7.-9.klasēs skolēnu skaits ir divreiz lielāks (5-7 paralēlklases), bet 10.-12. klasēs - 3 paralēlklases. Grozījumu projektā plānotais koeficients 1,22 nenosegs mērķdotācijas zaudējumu. Grozījumu projekta redakcija norāda, ka piemaksa pienāksies tikai vidusskolas posmā strādājošajiem. Priekšlikums ir saglabāt papildus piemaksu 10.-12.klašu pedagogiem, neatņemot šobrīd esošo piemaksu 7.-9.klašu pedagogiem. LIZDA turpmākai diskusijai par grozījumu Nr.1.4. pieprasa IZM papildināt grozījumu projekta anotāciju ar:  a) skaitļos balstītiem faktiem, ka finansējums nevienā no Latvijas izglītības iestādēm saistībā ar koeficienta maiņu (7.-9.klasēm) netiek samazināts;  b) skaidrojumu, ka koeficients 1.22, attiecas, tikai uz kopējās mērķdotācijas valsts ģimnāzijai aprēķinu, bet šis finansējums netiek “iezīmēts” tikai un vienīgi 10.-12.klašu pedagogu darba samaksai, bet gan attiecināms uz visu ģimnāzijas pedagogu darba samaksu. | **Saskaņošanas sanāksmē panākta vienošanās.**  **Papildināta anotācija ar izziņā iekļauto informāciju.**  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā pedagogu darba samaksai valsts ģimnāzijās. Pēc provizoriskajiem aprēķiniem papildu valsts ģimnāzijām tiks novirzīts pedagogu darba samaksai aptuveni 158 000 euro gadā. Lielāka koeficientu noteikšana prasīs papildu finanšu līdzekļus un to īstenošana nav iespējama esošā finansējuma ietvaros. Noteikumu projekts paredz piešķir papildu finansējumu pamatojoties tieši uz izglītojamo skaitu 10.-12.klasē. Papildu finansējums ir paredzēts ne tikai piemaksas nodrošināšanai, bet arī papildus atbalsta pasākumu finansēšanai – piemēram, individuālās konsultācijas, grupu dalīšana, papildus mācību kursu nodrošināšana u.c.  Skaidrojam, ka finansējums netiek “iezīmēts” tikai un vienīgi 10.-12.klašu pedagogu darba samaksai, bet gan attiecināms uz visu ģimnāzijas pedagogu darba samaksu. | “7.5. valsts ģimnāziju īstenotajās programmās skolēnu skaitam 10.–12. klasēs piemēro koeficientu 1,22;” |
|  | 7.21. pamatizglītības programmā ar augstākiem plānotajiem rezultātiem mācību jomas “Kultūras izpratnes un pašizpausmes mākslā” daļā “Mūzika” nepārsniedz 30% no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē;  7.22. pamatizglītības programmā ar augstākiem plānotajiem rezultātiem (izņemot mācību jomas “Kultūras izpratnes un pašizpausmes mākslā” daļā “Mūzika”) nepārsniedz 20% no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē.”; | **LLPA:**  % jāpalielina uz 40%, lai nodrošinātu kvalitatīvu un ar augstākiem plānotajiem rezultātiem mācību jomas “Kultūras izpratnes un pašizpausmes mākslā” daļā “Mūzika” individuālo instrumentu spēli.  Nepieciešams definēt, ko nozīmē termins “nepārsniedz”, nosakot skaidrus kritērijus, kas tiks ņemti vērā, nosakot finansējuma apmēru. Šobrīd nav skaidrs, no kā atkarīgs papildus finansējuma apjoms, kā arī šis formulējums rada nenoteiktības sajūtu. | **Saskaņošanas sanāksmē panākta vienošanās.**  Ņemot vērā, ka šobrīd ir grūti prognozēt iespējamo pamatizglītības programmu ar augstākiem plānotajiem rezultātiem, kā arī izglītojamo skaitu tajā, kas ir tieši saistīts ar papildu finansējuma aprēķināšanu, papildu finansējuma piešķiršana plānota 2022./2023.m.g. esošā finansējuma ietvarā. Formulējums “nepārsniedz” ir, jo finansējuma apmērs būs atkarīgs no izglītojamo skaita, kas būs šajās pamatizglītības programmās ar augstākiem plānotajiem rezultātiem. Attiecīgi, ja iepriekš minētās programmas īstenos neliels izglītības iestāžu skaits, tai skaitā arī neliels izglītojamo skaits, pieejamo finansējumu sadalīs atbilstoši izglītojamo skaitam, taču finansējums uz vienu izglītojamo nepārsniegs 30% no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē. | 7.21. pamatizglītības programmā ar augstākiem plānotajiem rezultātiem mācību jomas “Kultūras izpratnes un pašizpausmes mākslā” daļā “Mūzika” nepārsniedz 30% no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē;  7.22. pamatizglītības programmā ar augstākiem plānotajiem rezultātiem (izņemot mācību jomas “Kultūras izpratnes un pašizpausmes mākslā” daļā “Mūzika”) nepārsniedz 20% no vidējā mērķdotācijā paredzētā finansējuma pedagogu darba samaksai par vienu izglītojamo attiecīgajā izglītības iestādē.”; |
|  | “7.5. valsts ģimnāziju īstenotajās programmās skolēnu skaitam 10.-12. klasēs piemēro koeficientu 1,22;” | **LLPA:**  Rosinām izteikt šādā redakcijā:  “7.5. valsts ģimnāziju vispārējās vidējās izglītības īstenotajās programmās skolēnu skaitam 10.- 12.klasēs piemēro koeficientu 1,22”  jo grozījumos Ministru kabineta 2016. gada 5. jūlija noteikumos Nr.445 “Pedagogu darba samaksas noteikumi” 22. punkts nosaka, ka Valsts ģimnāziju pedagogiem, kuri īsteno vispārējās vidējās izglītības programmas, nosaka piemaksu 10 procentu apmērā no mēneša darba algas par vispārējās vidējās izglītības programmas īstenošanu un profesionālās izglītības kompetences centru pedagogiem (izņemot pedagogus, kuri īsteno pirmā līmeņa profesionālās augstākās izglītības programmas) nosaka piemaksu 10 procentu apmērā no mēneša darba algas.  Nav pamatojuma valsts ģimnāziju īstenotajās programmās skolēnu skaitam tikai 10.-12. klasēs piemērot koeficientu 1,22. Tikpat liela nozīme valsts ģimnāziju izglītības kvalitātes nodrošināšanā ir pamatskolas pedagogiem. Tā ka vismaz 7.-12. klasēm jāpiemēro līdzīgs koeficients. | **Daļēji ņemts vērā.**  **Par pārējo iebilduma daļu vienošanās sanāksmē panākta vienošanās.**  Ierosinājums precizēt 7.5. apakšpunktu, precizējot normu par vispārējās vidējās izglītības īstenotajās programmās, ņemts vērā.  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā pedagogu darba samaksai valsts ģimnāzijās. Pēc provizoriskajiem aprēķiniem papildu valsts ģimnāzijām tiks novirzīts pedagogu darba samaksai aptuveni 158 000 euro gadā. Lielāka koeficientu noteikšana, ka arī paplašinot loku, kam piešķir papildu prasīs papildu finanšu līdzekļus un to īstenošana nav iespējama esošā finansējuma ietvaros. | “7.5. valsts ģimnāziju vispārējās vidējās izglītības īstenotajās programmās skolēnu skaitam 10.- 12.klasēs piemēro koeficientu 1,22;” |
|  | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;” | **Latvijas Pašvaldību savienība:**  Lai jēgpilni un atbilstoši izglītojamā vajadzībām valstī realizētu iekļaujošu izglītību: rosinām 1.2. izteikt 7.2. apakšpunktu šādā redakcijā:  [..]  7.2.1. koeficientu 3 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 4 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem; | **Saskaņošanas sanāksmē panākta vienošanās.**  Skaidrojam, ka noteikumu projekts ir jāīsteno esošā finansējuma ietvaros. Attiecīgi ietaupījums, kas tiek iegūts speciālās izglītības iestāžu reformas rezultātā tiek novirzīts citiem mērķiem, tai skaitā papildu finansējumu piešķiršanai izglītojamiem, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs. Vēršam uzmanību, ka šādu koeficientu noteikšana bija darba grupas ierosinājums un pēc provizoriskajiem aprēķiniem papildu tiks novirzīts pedagogu darba samaksai 2 milj. euro gadā. Lielāka koeficientu noteikšana prasīs papildu finanšu līdzekļus (pēc provizoriskajiem aprēķiniem koeficientu paaugstināšanai būtu nepieciešams 10 milj. euro) un to īstenošana nav iespējama esošā finansējuma ietvaros. | “7.2. skolēnu (bērnu) skaitam, kas apgūst speciālās izglītības programmas speciālās izglītības klasēs (grupās) vai iekļaujoši vispārējās izglītības iestādēs, piemēro:  7.2.1. koeficientu 2 – izglītojamiem speciālās izglītības programmās izglītojamiem ar fiziskās attīstības traucējumiem, somatiskām saslimšanām, valodas traucējumiem, mācīšanās traucējumiem, garīgās veselības traucējumiem;  7.2.2. koeficientu 3 – izglītojamiem speciālās izglītības programmās izglītojamiem ar redzes traucējumiem, dzirdes traucējumiem, garīgās attīstības traucējumiem un bērniem no piecu gadu vecuma speciālās pirmsskolas izglītības programmās izglītojamiem ar jauktiem attīstības traucējumiem;  7.2.3. koeficientu 5 – izglītojamiem speciālās izglītības programmās izglītojamiem ar smagiem garīgās attīstības traucējumiem vai vairākiem smagiem attīstības traucējumiem;” |
| Priekšlikumi: | | | | |
|  |  | **LLPA:**  Priekšlikums papildināt 7. punktu ar apakšpunktu:  “Profesionāli orientēta virziena pamatizglītības programmā ar padziļinātu jūras zinību apguvi skolēnu skaitam piemēro koeficientu 1,3.” | **Nav ņemts vērā.**  Grozījumi Izglītības likumā paredz, ka pieteikties uz papildu finansējumu līdz 2022.gada 31.augustam var tikai tās iestādes, kas iepriekšējā periodā ir saņēmušas finansējumus. Sākot ar 2022./2023.m.g. izglītības iestādes varēs īstenot tās izstrādātu pamatizglītības programmu, kas kādā no mācību jomām vai daļā no jomas (tai skaitā arī ar padziļinātu jūras zinību apguvi) nosaka augstākus izglītības satura apguves plānotos rezultātus par valsts vispārējās izglītības standartā noteiktajiem vispārējās izglītības obligātā satura apguves plānotajiem rezultātiem un pretendēt uz papildu finansējumu. |  |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

11.06.2020.

A.Trokša.

67047858, [alise.troksa@izm.gov.lv](mailto:alise.troksa@izm.gov.lv)